stanford-oval/wikipedia huggingface dataset:
Simon Wright

Simon Wright AC/DC:n jäsenenä 1980-luvulla.
Simon Wright (s. 19. kesäkuuta 1963, Manchester, Englanti) on brittiläinen rumpali, joka tunnetaan parhaiten entisenä AC/DC:n ja Ronnie James Dion rumpalina. Wright aloitti rumpujen soiton hyvin nuorena ja oli jo 13-vuotiaana  itseoppinut rumpali. Wrightin omien sanojen mukaan hänen esikuviaan olivat Cozy Powell, John Bonham ja Tommy Aldridge. Wrightin ensimmäinen ammattimainen esiintyminen oli Girlschoolin Screamin Blue Murder Tour -nimisellä kiertueella.
Simon Wright liittyi AC/DC:n riveihin vuosiksi 1983-1989, kun alkuperäinen rumpali Phil Rudd poistui miehistöstä. Wright soitti rumpuja kolmella AC/DC-levyllä: Fly on the Wall, Who Made Who ja Blow Up Your Video.
Vuosina 1989-1993 ja vuodesta 2000 lähtien Wright on levyttänyt 6 albumia Dion riveissä. Uusin levytys on vuoden 2005 konserttitaltiointi Evil or Divine. Wright on vieraillut myös yhtyeissä UFO, Michael Schenker Group ja John Norum.
Vuonna 2005 Simon Wright vieraili Iron Maiden -tribuuttilevyllä. Hän on soittanut myös aiemmin cover-levyllä, vuoden 1998 julkaisulla Thunderbolt, joka oli kunnianosoitus hänen entiselle työnantajalleen, AC/DC:lle. Tällä hetkellämilloin? Wright soittaa Rhino Bucket- nimisessä yhtyeessä.
Vuonna 2015 Wright soitti rumpuja suomalaisen Lazy Bonez -yhtyeen toisella albumilla Alive kappaleessa Devil's Dice.
Nicolas Aubé-Kubel

| Nicolas Aubé-Kubel |
| --- | --- |
 Nicolas Aubé-Kubel vuonna 2018.
Henkilötiedot
Syntynyt: 10. toukokuuta 1996 (ikä 28) Slave Lake, Alberta
Kansalaisuus:   Kanada
Jääkiekkoilija
Pelipaikka:  oikea laitahyökkääjä
Maila:  oikea
Pituus:  180 cm
Paino:  85 kg
Seura
Seura:  New York Rangers
Sarja:  NHL
Pelinumero:  96
Pelaajaura
Pääsarjaura:  2018–
Aik. seurat:  Val-d'Or Foreurs (QMJHL) Lehigh Valley Phantoms (AHL) Philadelphia Flyers (NHL) Colorado Avalanche (NHL) Toronto Maple Leafs (NHL) Washington Capitals (NHL) Hershey Bears (AHL) Buffalo Sabres (NHL) Rochester Americans (AHL)
NHL-varaus:  48. varaus, 2014 Philadelphia Flyers
| Stanley Cup  |
| --- | --- | --- |
|  | Colorado Avalanche | 2022  |
Nicolas Aubé-Kubel (s. 10. toukokuuta 1996) on kanadalainen jääkiekkoilija, joka edustaa NHL-seura New York Rangersiä. Hän on pelipaikaltaan oikea laitahyökkääjä ja laukoo oikealta.
Philadelphia Flyers varasi Aubé-Kubelin vuoden 2014 varaustilaisuuden toisella kierroksella. Aubé-Kubel pelasi ensimmäiset NHL-ottelunsa kaudella 2018–2019. Syyskuussa 2020 Aube-Kubel teki kaksivuotisen jatkosopimuksen Flyersin kanssa. Marraskuussa 2021 Flyers asetti hänet vapaiden pelaajien waivers-listalle, josta Colorado Avalanche poimi hänet joukkueeseensa. Marraskuussa 2022 Toronto Maple Leafs asetti Aube-Kubelin waiwers-listalle josta Capitals poimi hänet joukkueeseensa.
Heinäkuussa 2024 Aubé-Kubel teki vapaana agenttina Buffalo Sabresin kanssa vuoden mittaisen ja 1,5 miljoonan dollarin arvoisen sopimuksen.
Maaliskuussa 2025 Sabres kauppasi Aubé-Kubelin New York Rangersiin vaihdossa Erik Brännströmiin.
Timo Lavikainen

Timo Lavikainen (s. 1974 Joensuu) on suomalainen näyttelijä ja muusikko.
Lavikaisen kipinä elokuvien tekemiseen syntyi jo nuorena, kun ohjaaja Arto Halonen piti kurssia Pekkalan kartanon kuvataidekoulussa Joensuussa. Kurssilla kuvattiin kaitafilmille elokuvia ja myös näyteltiin. Kesällä 2010 Lavikainen teki pääroolin Ulvovana myllärinä Hasanniemen kesäteatterissa sekä oli mukana lastennäytelmässä Fedja-setä, kissa ja koira. Kesäteatterin lisäksi Lavikainen on paikannut vakituisen henkilökunnan sairastapauksia Joensuun kaupunginteatterissa. Lavikainen oli näyttelijänä MTV3-kanavan viihdeohjelmassa Putous vuosina 2017-2018 kausilla 8-10.
Lavikainen soitti rumpuja kahdessa yhtyeessä: Kalle Päätalossa sekä omassa Timo & Teräsmiehet -yhtyeessään, jossa soitti pääosin samoja miehiä kuin Kalle Päätalossa.
Lavikainen osallistui Tanssii tähtien kanssa -televisio-ohjelmaan syksyllä 2019.
Lavikainen voitti Nelosella esitetyn Farmi Suomi -ohjelman toisen tuotantokauden kesäkuussa 2021.
Lavikainen esiintyy Rytmihäiriö-bändin musiikkivideolla Olen kännissä.
Yksityiselämä

Lavikainen on naimisissa naisen kanssa, jolla on tytär. Heille syntyi joulukuussa 2017 poika ja marraskuussa 2019 tytär. Lavikainen on ollut aiemmin naimisissa vuosina 1992–1994, jonka jälkeisestä muutaman vuoden kestäneestä suhteesta hänellä on vuonna 1997 syntynyt tytär, jonka yksinhuoltajana Lavikainen toimi.
Filmografia > Elokuvat

| Vuosi | Elokuva | Rooli |
| --- | --- | --- |
| 1999 | Pitkä kuuma kesä | Kukkonen |
| 2003 | Helmiä ja sikoja | Ruho |
| 2004 | Koirankynnen leikkaaja | Leinonen |
| 2008 | 8 päivää ensi-iltaan | Gil |
| 2010 | Napapiirin sankarit | Räihänen |
| 2011 | Roskisprinssi | päätoimittaja |
| 2013 | Leijonasydän | Olli |
| 2014 | Mielensäpahoittaja | taksinkuljettaja |
| 2015 | Napapiirin sankarit 2 | Räihänen |
| 2017 | Napapiirin sankarit 3 | Räihänen |
| 2017 | Ankeisen joulutervehdys | olympiajoukkueen kapteeni |
| 2017 | 95 | Tony |
| 2018 | Kaikki oikein | Reko |
| 2018 | Olavi Virta | Rumpali |
| 2019 | Risto Räppääjä ja pullistelija | Bill Pöntinen |
| 2020 | Syksyn jälkeen saapuu kevät | Matti |
| 2022 | Pohjolan satoa | Riku |
| 2022 | Napapiirin sankarit 4 | Räihänen |
Filmografia > Televisiosarjat

| Vuosi | Televisiosarja | Rooli |
| --- | --- | --- |
| 2011 | Kansankodin kuokkavieraat | kertoja (3 jaksoa) |
| 2012–2016 | Kimmo | Kaitsu Pasanen |
| 2017–2018 | Putous | oma itsensä, useita rooleja |
| 2018 | Hyvät katsojat | oma itsensä |
| 2019 | Roba | kanoottivaras |
| 2019 | Kummeli esittää: Kontio & Parmas | Kuurna |
| 2023 | Poromafia | Härmä |
Aiheesta muualla

Timo Lavikainen Internet Movie Databasessa. (englanniksi)
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Saksa  Yhdysvallat 
Taiteenala:  MusicBrainz 
Henkilöt:  Ritva 2  Elonet  Yle
Nico Sturm

| Nico Sturm |
| --- | --- |

Henkilötiedot
Syntynyt: 3. toukokuuta 1995 Augsburg, Saksa
Kansalaisuus:   Saksa
Jääkiekkoilija
Pelipaikka:  hyökkääjä
Maila:  vasen
Pituus:  191 cm
Paino:  94 kg
Seura
Seura:  Florida Panthers
Sarja:  NHL
Pelinumero:  8
Pelaajaura
Pääsarjaura:  2019–
Aik. seurat:  Minnesota Wild (NHL) iowa Wild (AHL) Colorado Avalanche (NHL) San Jose Sharks (NHL)
| Stanley Cup  |
| --- | --- | --- |
|  | Colorado Avalanche | 2022  |
Nico Sturm (s. 3. toukokuuta 1995 Augsburg) on saksalainen jääkiekkoilija, joka pelaa NHL-seura Florida Panthersissa. Lokakuussa 2020 Sturm teki kaksivuotisen jatkosopimuksen Minnesota Wildin kanssa. Maaliskuussa 2022 Wild kauppasi Sturmin Avalancheen vaihdossa Tyson Jostiin.
Heinäkuussa 2022 Sturm teki vapaana agenttina San Jose Sharksin kanssa kolmen vuoden ja yhteensä 6 miljoonan dollarin arvoisen sopimuksen.
Maaliskuussa 2025 Sharks kauppasi Sturmin ja seitsemännen kierroksen varausvuoron vuoden 2027 varaustilaisuudessa Florida Panthersiin vaihdossa neljännen kierroksen varausvuoroon vuoden 2026 varaustilaisuudessa.
Aiheesta muualla

Nico Sturm Elite Prospects. Everysport Media Group AB. (englanniksi)
Gillian Jacobs

| Gillian Jacobs |
| --- | --- |
 Gillian Jacobs vuonna 2012.
Henkilötiedot
Koko nimi:  Gillian MacLaren Jacobs
Syntynyt: 19. lokakuuta 1982 (ikä 42) Pittsburgh, Pennsylvania
Ammatti:  näyttelijä
Aiheesta muualla
IMDb 
Elonet
Gillian MacLaren Jacobs (s. 19. lokakuuta 1982, Pittsburgh, Pennsylvania) on yhdysvaltalainen näyttelijä, joka tunnetaan parhaiten pitkään jatkuneesta roolistaan intohimoisena anarkistina Britta Perryna tilannekomediasarjassa Community. Jacobs on näytellyt pienempiä rooleja muun muassa sarjoissa Girls, Kallista kipua ja Robot Chicken. Hän esittää yhtä pääosaa Judd Apatowin vuonna 2016 alkaneessa komediasarjassa Love.
Jacobs opiskeli näyttelijäksi maineikkaassa Juilliard Schoolissa. Hänen etunimensä lausutaan epätavallisemmin /ˈɡɪliən/, koska hänen äitinsä ei tiennyt yleisemmästä tavasta lausua nimeä /dʒ/-äänteellä.
Aiheesta muualla

Kuvia tai muita tiedostoja aiheesta Gillian Jacobs Wikimedia Commonsissa
Gillian Jacobs Internet Movie Databasessa. (englanniksi)
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Ranska  BnF data  Saksa  Yhdysvallat  Korea  Alankomaat  Puola 
Henkilöt:  Elonet 
Muut:  IdRef
Kiptšakki

Kiptšakki (myös nimillä kumaani, tataari) oli turkkilainen kieli, jota puhuivat kiptšakit.
Varhaisin tunnettu kielinäyte on vanhaa kiptšakkia edustanut Codex Cumanicus, jonka kirjoittivat eurooppalaiset lähetyssaarnaajat 1300-luvulla. Sen jälkimmäisessä osassa kiptšakkia kutsutaan tataariksi. Myös mamelukit olivat kiinnostuneita kiptšakista ja Syyriassa kirjoitetut tekstit kuvailevat kiptšakin kielioppia ja fonologiaa. Niin sanottua keskikiptšakkia on kirjoitettu lukuisilla eri kirjoitusjärjestelmillä, kuten latinalaisilla, kyrillisillä ja armenialaisilla aakkosilla.. Kieltä puhuttiin noin 1200–1600 -luvuilla, kunnes se kehittyi nykyisiksi kiptšakkikieliksi (mm. kazakki, tataari ja kirgiisi).
Kielitieteilijä Vasili Radlov uskoi, että nykyajan kiptšakkilaisista kielistä lähimpänä kiptšakkia ovat etenkin tataarinkielen mišäärimurre sekä karatšai-balkaari.
Fonologia

Mamelukkien kuvauksien mukaan kiptšakissa oli yhdeksän vokaalia ja 18 konsonanttia. Lisäksi neljän konsonantin, /h/, /ʒ/, /ʤ/ ja /f/, katsotaan esiintyneen lähinnä vain lainasanoissa:
Fonologia > Vokaalit

|  | Etinen | Keskinen | Takinen |
| --- | --- | --- | --- |
| Suppea | i | y | ɨ | u |
| Puolisuppea | e | ø |  | o |
| Välinen |  | ə |  |
| Avoin | a |  |  |
Fonologia > Konsonantit

|  | Labiaali | Alveolaari | Postalveolaari | Palataali | Velaari | Uvulaari |
| --- | --- | --- | --- | --- | --- | --- |
| Nasaali | m | n |  |  | ŋ |  |
| Klusiili | p | b | t | d |  | k | g |  |  |
| Frikatiivi |  | s | z | ʃ |  |  | χ |
| Affrikaatta |  |  | tʃ |  |  |  |
| Lateraali |  | l |  |  |  |  |
| Tremulantti |  | r |  |  |  |  |
| Puolivokaali |  |  |  | j |  |  |
Kielinäyte

Codex Cumanicus -kirjan kumaani-kiptšakkilainen isä meidän; translitteroitu yleisturkkilaisella kirjaimistolla:
Atamız kim köktesiñ. Alğışlı bolsun seniñ atıñ, kelsin seniñ xanlığıñ, bolsun seniñ tilemekiñ – neçik kim kökte, alay [da] yerde. Kündeki ötmegimizni bizge bugün bergil. Dağı yazuqlarımıznı bizge boşatqıl – neçik biz boşatırbız bizge yaman etkenlerge. Dağı yekniñ sınamaqına bizni quurmağıl. Basa barça yamandan bizni qutxarğıl. Amen!
Aiheesta muualla

Näyte Codex Cumanicusista
Säde Vallarén

Säde Vallarén (ent. Kankare) on suomalainen feministiaktivisti ja blogisti, joka pitää Pin the Fuck Ups -nimistä blogia nimellä Miss Ruki Ver.
Cult Cunth

Vallarén teki vuonna 2015 Tinder-kokeilun, jossa hän loi erilaisia profiileja palveluun ja vertasi niiden saamaa kiinnostusta.
Vuonna 2019 teki Vallarén järjesti Sandra Marinsin kanssa feministisen vapauta nänni -tissiflashmobin joka vaati tasa-arvoa ja yhtäläistä oikeutta yläosattomuuteen kaikille sukupuolille. Julkisuus jatkui kun Vallarénin ja Marinsin järjestämässä tempauksessa Marins näytti rintansa suorassa televisio-ohjelmassa. Tapauksesta tehtiin useampi rikosilmoitus nimikkeellä "sukupuolisiveellisyyden julkinen loukkaaminen", mutta syyttäjä ei jatkanut esitutkintaa.
Vuonna 2020 Marinsin ja Vallarénin toiminta laajeni feminististä ja poikkitaiteellista aktivismia tekeväksi Cult Cunth -aktivistiyhteisöksi. Cult Cunthin ensimmäinen aktio oli Tissiflashmob 2020, joka järjestettiin 1. elokuuta 2020 kahdeksassa eri kaupungissa. Yhteisön toinen aktio oli hashtagin #naakkajahti kaappaaminen sosiaalisessa mediassa. Haasteessa jaettiin Maa- ja metsätaloustuottajain Keskusliiton MTK:n järjestämän "naakkajahdin" virallinen hashtagin alla lintusaaliskuvien sijaan seksilelukuvia. Aktiossa otetaan kantaa eläinten oikeuksien lisäksi myös seksipositiivisuuteen ja tasa-arvoon. Vuoden 2020 itsenäisyyspäivänä Cult Cunth järjesti naisvihagaalan, jonka ehdokkaista media nosti esille korkeakouluopiskelijakulttuurin seksistiset perinteet. Bloggaaja Natalia Salmela jakoi kokemuksensa teekkaribileistä jossa hänet fuksitytöt juotettiin tuhtiin humalaan, heitettiin vaatteet päällä uima-altaaseen, minkä jälkeen käytännössä ainoa vaihtoehto oli siirtyä kylmästä ulkoilmasta lämmittelemään sekasaunaan.
Aiheesta muualla

Pin the Fuck Ups -blogi
Liberaalifeminismi

John Opien maalaama muotokuva Mary Wollstonecraftista noin vuodelta 1797.
John Stuart Mill noin vuonna 1870.
Liberaalifeminismi eli tasa-arvofeminismi on valistusajan Euroopassa syntynyt aate, jonka pyrkimyksenä on taata naisille samat oikeudet kuin miehille. Ajattelun perustana on valistuksen järkeen perustuva ihmiskäsitys. Järki tekee naisista ihmisiä, ja näin ollen naisille kuuluivat samat mahdollisuudet kuin miehille. Tunnetuimpia liberaalifeministisiä ajattelijoita olivat Mary Wollstonecraft ja John Stuart Mill.
Liberaalifeministisen käsityksen mukaan sukupuolet ovat perustavanlaatuisesti samankaltaisia ollessaan ihmisiä ja näin järjellisiä olentoja. Samaan aikaan sukupuolet on kuitenkin usein nähty taipumuksiltaan erilaisina niin, että naiset ja miehet sopeutuvat luonnostaan paremmin erityyppisiin tehtäviin.
1800-luvulla syntyi liberaalifeministinen naisasialiike, ensimmäisen aallon feministien liike, jonka tavoitteena oli tehdä naisista täysvaltaisia kansalaisia. Pyrkimyksiin kuuluivat muun muassa äänioikeuden saavuttaminen ja opiskelun turvaaminen jokaiselle naiselle. Aate pyrki muokkaamaan myös voimassa olevaa avioliittolakia, jonka mukaan avioitunut nainen oli velvollinen noudattamaan aviomiehensä tahtoa. Liikkeellä oli yhteyksiä rauhan- ja raittiusliikkeisiin, ja se otti aktiivisesti kantaa niin sanottuihin siveyskysymyksiin, kuten prostituutioon. Liike oli alkujaan keski- ja yläluokan liike, eikä se vastannut työväen tarpeisiin. Työläisnaiset järjestäytyivätkin työväenpuolueiden alaisuudessa.
Myöhemmät feministit ovat arvostelleet liberaalifeminististä ajattelua epäteoreettisuudesta ja siitä, että se ei tuo esiin tai näe sukupuolten välisiä valtasuhteita. Myös sitä on arvosteltu, että (miehiset) normit ovat vallitseva ja oikea tapa elää elämäänsä, eli naisten tulisi ’vaillisina’ pyrkiä pääsemään samalle tasolle miesten kanssa. Tämän vastakohtana on korostaa samanarvoisuutta: olemme erilaisia, emme huonompia, vaan samanarvoisia. Kummankaan arvot eivät siis ole tämän mukaan se yksi, ainoa ja oikea tapa hahmottaa maailmaa.
Jake Walman

| Jake Walman |
| --- | --- |

Henkilötiedot
Syntynyt: 20. helmikuuta 1996 (ikä 29) Toronto, Ontario
Kansalaisuus:   Kanada
Jääkiekkoilija
Pelipaikka:  puolustaja
Maila:  vasen
Pituus:  185 cm
Paino:  99 kg
Seura
Seura:  Edmonton Oilers
Sarja:  NHL
Pelinumero:  96
Pelaajaura
Pääsarjaura:  2019–
Aik. seurat:  St. Louis Blues   Detroit Red Wings   San Jose Sharks
NHL-varaus:  82. varaus, 2014 St. Louis Blues
Jake Walman (s. 20. helmikuuta 1996 Toronto) on kanadalais-yhdysvaltalainen jääkiekkoilija, pelipaikaltaan puolustaja. Walman edustaa NHL-seura Edmonton Oilersia.
St. Louis Blues varasi hänet kolmannella kierroksella varausnumerolla 82 vuoden 2014 varaustilaisuudessa. Maaliskuussa 2022 Blues kauppasi Walmanin, Oskar Sundqvistin ja toisen kierroksen varausvuoron Red Wingsiin vaihdossa Nick Leddyyn ja Luke Witkowskiin. Elokuussa 2022 Walman teki Red Wingsin kanssa yksivuotisen ja 1,05 miljoonan dollarin arvoisen jatkosopimuksen.
Helmikuussa 2023 Walman teki Red Wingsin kanssa kolmivuotisen ja yhteensä 10,2 miljoonan dollarin arvoisen jatkosopimuksen. Walman on 8. kesäkuuta 2023 mennessä pelannut urallaan 139 NHL-runkosarjaottelua tehden niissä 13 maalia ja 17 syöttöä eli 30 tehopistettä. Kesäkuussa 2024 Red Wings kauppasi Walmanin ja toisen kierroksen varausvuoron vuoden 2024 varaustilaisuudessa San Jose Sharksiin.
Maaliskuussa 2025 Sharks kauppasi Walmanin Edmonton Oilersiin vaihdossa ehdolliseen ensimmäisen kierroksen varausvuoroon vuoden 2026 varaustilaisuudessa ja Carl Berglundiin.
Paris Hilton

| Paris Hilton |
| --- | --- |
 Hilton vuonna 2021.
Henkilötiedot
Syntynyt: 17. helmikuuta 1981 (ikä 44)
Ammatti:  laulaja, näyttelijä, malli
Muusikko
Taiteilijanimi:  Paris Hilton
Aktiivisena:  2000–
Tyylilajit:  pop, R&B, dance
Soittimet:  Logic Pro 
Levy-yhtiöt:  Heiress Records
 Nimikirjoitus
Aiheesta muualla
www.parishilton.com
  [ Muokkaa Wikidatassa ] [ ohje ]  
Paris Whitney Hilton (s. 17. helmikuuta 1981 New York, New York, Yhdysvallat) on yhdysvaltalainen näyttelijä, laulaja, malli ja seurapiirijulkkis. Hän kuuluu Hilton-hotelliketjun perustaneeseen miljonäärisukuun.
Hiltonilla on maine niin sanottuna ”turhana julkkiksena”, joka ei ole kuuluisa työstä esimerkiksi viihdealalla, vaan ainoastaan varallisuutensa ja elämäntyylinsä vuoksi. Hilton siis tunnetaan henkilönä, joka on ”kuuluisa siksi, että on kuuluisa”. Hän ansaitsee lanseeraamiensa tuotteiden, kuten parfyymien, laukkujen ja kenkien myynnistä vuosittain noin 10 miljoonaa dollaria. Lisäksi Hilton on vuodesta 2005 alkaen ansainnut noin 300 000 dollaria pelkästään näyttäytymisistä klubeilla ja tapahtumissa. 2020 luvulla Hilton on noussut esiin puhumalla sisäoppilaitoksissa kaltoinkohdeltujen nuorten puolesta.
Tausta > Suku

Paris Hilton on Richard Hiltonin ja Kathy Richardsin vanhin lapsi. Perheeseen kuuluvat myös pikkusisko Nicky Hilton ja pikkuveljet Barron ja Conrad. Äitinsä kautta Paris on sukua kahdelle lapsitähdelle, Kim ja Kyle Richardsille.
Hiltonin isovanhemmat ovat Hilton-hotelliketjun puheenjohtaja Barron Hilton ja hänen vaimonsa Marilyn Hawley, ja hänen isoisovanhempansa ovat hotelliketjun perustaja Conrad Hilton ja Mary Barron. Kun Conrad Hilton kuoli, hän ei jättänyt pojalleen Barronille mitään. Barron riitautti asian ja voitti oikeusjutun vuonna 1988. Barron Hiltonin omaisuuden arvioidaan olevan noin miljardi dollaria. Barron on kuitenkin testamentannut omaisuutensa hyväntekeväisyyteen – muuten Paris Hilton olisi perinyt Barronin kuollessa noin 350 miljoonaa dollaria.
Tausta > Nuoruus

Hilton syntyi New Yorkissa ja asui lapsuudessaan useissa paikoissa. Hän vietti aikaansa muun muassa Waldorf-Astoria-hotellissa Manhattanilla, Kalifornian Beverly Hillsissä ja Hamptonsissa Long Islandilla. Hilton kävi New Yorkissa Dwight-nimistä lukiota, mutta jätti opinnot kesken ja päätti, ettei lähde opiskelemaan yliopistoon. Sen jälkeen Hilton on luonut itsestään julkisuuden henkilöä.
Ura > Näyttelijänä ja televisioesiintyjänä

Hilton on näytellyt pieniä rooleja muun muassa elokuvissa Zoolander (2001), Katti (2003), House of Wax (2005) ja Win a Date with Tad Hamilton! (2004) sekä omassa elokuvassaan Vannomatta Paris! (Pledge This). Näyttelijän töiden lisäksi Hilton on tuttu näky seurapiirijuhlissa ja lehtien palstoilla. Forbes-lehden mukaan Hilton ansaitsi vuonna 2003–2004 töistään noin 8,5 miljoonaa dollaria, mutta vuosina 2004–2005 jo noin 20,5 miljoonaa dollaria. Forbes rankkasi Hiltonin myös kahdenkymmenen eniten ansaitsevan julkkiksen joukkoon.
Hilton tuli tunnetuksi laulaja Lionel Richien tyttären Nicole Richien kanssa tähdittämän Leidit landella eli Simple Life -tosi-tv-sarjan myötä. Tämän menestyssarjan jälkeen Hilton on vieraillut esimerkiksi hittisarjoissa O.C. ja Veronica Mars. Hilton on myös esiintynyt kohua herättäneessä Carl's Jr. -ketjun hampurilaismainoksessa.
Vuonna 2008 Hilton tähditti MTV-kanavalla omaa tosi-tv-ohjelmaansa Paris Hilton’s My New BFF, joka jatkui myös toiselle tuotantokaudelle. Show osoittautui menestykseksi ja haarautui spin off-sarjoiksi Paris Hilton’s British Best Friend ja Paris Hilton’s Dubai BFF.
Ura > Laulajana

Hilton on perustanut oman levy-yhtiön Heiress Records, jonka kautta hän julkaisi debyyttialbuminsa Paris vuonna 2006. Levyn ensimmäinen single ”Stars Are Blind” oli hitti monissa maissa. Levyn jakelusta vastasi Warner Brothers. Hilton on haastattelussa sanonut laulamisen olevan asia, jota hän eniten osaa ja rakastaa tehdä.
Ura > Mallina

Hilton aloitti mallintyöt jo lapsena, alun perin hyväntekeväisyystapahtumissa. Kun hän täytti 19, hän allekirjoitti mallisopimuksen Donald Trumpin mallitoimiston T Managementin kanssa. Hilton on myös työskennellyt Ford Modelsissa New Yorkissa, Models 1 -mallitoimistossa Lontoossa, Nous Model Managementissa Los Angelesissa ja Premier Model Managementissa Lontoossa. Hän on esiintynyt lukuisissa mainoskampanjoissa, mukaan lukien Iceberg Vodka, Guess, Tommy Hilfiger, Christian Dior ja Marciano.
Hiltonilla on oma hajuvesi- ja korumerkkinsä sekä kenkä- ja vaatemallisto. Hän on julkaissut myös kirjoja.
Ura > Aktivismi

Vuonna 2023 Hilton julkaisi kirjan Paris The memoir, jossa hän käsittelee lapsuuttaan, nuoruuttaan sekä kokemuksiaan nuorten sisäoppilaitoksissa. Kirjan julkaisun myötä Hilton on käyttänyt ääntään yksityisten koulujen kaltoin kohtelemien nuorten hyväksi, käymällä muun muassa puhumassa yhdysvaltain kongressissa. Hilton on ollut mukana lainsäädännön laatimisessa sisäoppilaitosten vastuusta nuoria kohtaan.
Yksityiselämä

Hilton on kuuluisa myös internetiin levinneestä seksivideostaan, jonka hän kuvasi yhdessä entisen poikaystävänsä Rick Salomonin kanssa ja joka julkaistiin Salomonin lataamana internetiin nimellä 1 Night in Paris.
Hilton on seurustellut myös Backstreet Boys -poikabändin laulajan Nick Carterin kanssa. Vuonna 2002 Hilton kihlautui Tommy Hilfiger -vaatebrändin mallin, Jason Shaw’n, kanssa, mutta pari erosi vuonna 2003. Hilton purki syyskuussa 2005 tuoreemman kihlauksensa kreikkalaisen laivanvarustajasuvun pojan, Paris Latsiksen kanssa. Pian eron jälkeen Hilton alkoi seurustella toisen kreikkalaisen laivanvarustajaperillisen, Stavros Niarchos III:n kanssa. Hilton ja Niarchos III erosivat huhtikuussa 2006. Sittemmin Hilton tapaili muun muassa näyttelijä Josh Hendersonia sekä ruotsalaista mallia Alexander von Zweigbergk Vaggoa. Hän seurusteli Good Charlotte -yhtyeen kitaristin Benji Maddenin kanssa alkuvuodesta 2008 lähtien. Hilton oli poikaystävänsä Benji Maddenin mukana Suomessa, kun tämä esiintyi yhtyeensä Good Charlotten kanssa Helsingissä keväällä 2008. Pari kuitenkin erosi saman vuoden marraskuussa pysyen hyvinä ystävinä. Helmikuussa 2009 Hilton tapaili The Hills -televisiosarjassa näyttelevää Doug Reinhardtia. Tämän jälkeen Hiltonilla oli suhden monimiljönääri Thomas Grossin kanssa, mutta sen kerrottiin päättyneen huhtikuussa 2016.
Joulukuussa 2019 Hilton alkoi tapailla liikemies Carter Reumia. He menivät kihloihin 13.2.2021 Pari vihittiin Los Angelesissä saman vuoden marraskuussa. Heillä on sijaissynnyttäjän kautta syntyneet poika ja tytär.
Rikokset

Hilton sai tammikuussa 2007 kolmen vuoden ehdollisen tuomion ajettuaan autoa alkoholin vaikutuksen alaisena, ja hän menetti ajo-oikeutensa. Poliisi pidätti Hiltonin helmikuussa 2007 tämän ajettua autoaan ilman ajovaloja. Hänelle annettiin ensin 44 päivän vankeusrangaistus, mutta Hiltonin hyvän käytöksen ansiosta rangaistus lyhennettiin 23 päivään. Hilton vietti aikansa vankilan sairasosastolla.
Hiltonin hallusta löydettiin marijuanaa heinäkuussa 2010, mutta hänen kertomuksensa mukaan huumeet eivät kuuluneet hänelle. Hilton pidätettiin 27. elokuuta 2010 kokaiinin hallussapidosta autossa, jota ajoi hänen ystävänsä. Hilton vietiin tapahtuman seurauksena putkaan. Hilton sai myös vuonna 2010 vuoden ehdollisen vankeusrangaistuksen kokaiinin halussapidosta ja aikaisemmin porttikiellon Las Vegasin yökerhoihin.